Aký gril na drevené uhlie je najlepší?
Najlepší gril na drevené uhlie je taký, ktorý vyhovuje požiadavkám konkrétneho spotrebiteľa. Vždy je potrebné, aby ste pri výbere mysleli na to, aký záhradný gril hľadáte. Zvážte veľkosť grilu, frekvenciu grilovania, dizajn, kvalitu konštrukcie alebo či ho chcete mať v záhrade, na terase alebo na balkóne. Ak sa nechcete zašpiniť od uhlia, zvážte výber z kategórie elektrických alebo plynových grilov.
V zásade ide o osobnú preferenciu, aké palivo použijete. Z praxe je však známe, že brikety ponúknu vyššiu výhrevnosť ako drevené uhlie. Lepší je takisto aj ich čas horenia. Pri grilovaní je podstatné, aby bol rošt v optimálnej vzdialenosti od ohniska. Palivo musí byť dostatočne rozžeravené, aby dokázalo produkovať teplo. V prípade, že má gril poklop, odporúčame gril uzatvárať, aby sa pri grilovaní teplo kumulovalo. Pri grile na uhlie nemožno teplotu presne regulovať, preto sa musíte s grilom zoznámiť, aby ste presne vedeli, v akej pozícii rošt má byť, aby ste dosiahli optimálne podmienky pre grilovanie.